recursal/SuperWikiNEXT-32B huggingface dataset:
பொலிவியாவின் சாலர் டி உயினி உப்புப் படுகை
சாலர் டி அரிசாரோ உப்பு படுகை (அர்கெந்தீனா)
**உப்பு படுகை** என்பது இயற்கையாக தரைமுழுக்க உப்பு மற்று பிற கனிமங்களால் ஆன ஒரு நிலப்பரப்பாகும். இந்த நிலப்பரப்பு கதிரொளியில் பளபளக்கும். பொதுவாக இந்த உப்புப் படுகைகள் பாலைவனங்களில் இயற்கையாக காணப்படுகின்றன. மேலும் இவை இயற்கையாக ஏற்படுவது ஆகும். (செயற்கையாக உப்ளங்களில் நீரை ஆவியாக்கி உருவாக்கப்படுகின்றன).

கண்ணோட்டம்
----------

உப்பு படுகை என்பது பாலைவனத்தில் உள்ள ஒரு நீர்நிலை அதாவது குளம் அல்லது ஏரி போன்றவற்றில் பொழிவால் தேங்கிய நீர் ஆவியாக்கி அதனால் உருவாகுவது ஆகும். குறிப்பாக மழை போன்றவற்றால் தேங்கும் நீர் நிலத்தில் வாய்க்கால் வழியாக வெளியேற முடியா நில அமைப்பு கொண்ட இப்பகுதியில் தேங்கும் இந்த நீர் ஆவியாகி அதனால் அதில் கரைந்துள்ள உப்பு போன்ற கனிமங்கள் தரையின் மேற்பரப்பில் படிகின்றன இவ்வாறு ஆயிரக்கணக்கான ஆண்டுகள் கனிமங்கள் (பொதுவாக உப்புக்கள்) தரையின் மேற்பரப்பில் குவிகின்றன. இந்த கனிமங்கள் சூரிய கதிர்கள் பட்டு பிரதிபலிக்கின்றன இவை வெள்ளை நிலப்பரப்பாக தோன்றும்.

உப்புப் படுகைகள் ஆபத்து நிறைந்தவை. புதைசேற்றை மூடியபடி உள்ள உப்பு மேலோடுகள் உள்ள சில இடங்களில் ஒரு சரக்குந்தையே மூழ்கடிக்க இயலும். கிழக்கு சகாரா பாலைவனத்தில் உள்ள குவாட்ரா டிப்ரசியன் உப்பு படுகை இரண்டாம் உலகப்போரின்போது படைகளை அழிக்கும் பொறியாக பயன்படுத்தப்பட்டது.

ஐக்கிய அமெரிக்காவின் சாவுப் பள்ளத்தாக்கு தேசியப் பூங்காவில் உள்ள உப்பு படுகை

உலகின் சில உப்புப் படுகைகள்
---------------------------

பொலிவியாவில் உள்ள சாலர் டி உயினிதான் உலகின் மிகப்பெரிய உப்பு படுகையாகும். இதில் உலகின் 50%-70% அளவுள்ள இலித்தியம் காணப்படுகிறது.

ஐக்கிய அமெரிக்காவின் யூட்டாவில் உள்ள வறண்ட பகுதியில் உள்ள புகழ்பெற்ற பான்னிவில்லி என்று அழைக்கப்படும் உப்பு படுகை.

நமீபியாவில் உள்ள இதோசா தேசிய பூங்காவில் உள்ள இதோசா உப்பு படுகை இன்னொரு புகழ்வாய்ந்த ஒரு உப்புப் படுகை.

டெவில் 'கோல்ஃப் கோர்ஸ் உள்ள சாவுப் பள்ளத்தாக்கு தேசியப் பூங்காவில் அமெரிக்காவின் பெரிய உப்புப் படுகை உள்ளது.

மேலும் காண்க
------------

* உலர் ஏரி
* படுகை (நிலவியல்)
* உப்பளம்
* உப்பு ஏரி
* மடு

மேற்கோள்கள்
-----------

1. ↑  Jorgensen, C. (2003). *Rommel's panzers: Rommel and the Panzer forces of the Blitzkrieg, 1940-1942* (pp. 78–79). St. Paul, MN: MBI.

* Briere, Peter R. (May 2002). "Playa, playa lake, sabkha: Proposed definitions for old terms". *Journal of Arid Environments* (Elsevier) **45** (1): 1–7. doi:10.1006/jare.2000.0633.
* Lowenstein, Tim K.; Lawrence A. Hardie (October 1985). "Criteria for the recognition of salt-pan evaporites". *Sedimentation* **32** (5): 627–644. doi:10.1111/j.1365-3091.1985.tb00478.x. Bibcode: 1985Sedim..32..627L.
**கார்லோசு இ.எம். வாக்னர்** (*Carlos E.M. Wagner*) அமெரிக்க நாட்டைச் சேர்ந்த ஒரு துகள் இயற்பியலாளராவார். தத்துவார்த்த இயற்பியல், தொடக்கத் துகள்கள் மற்றும் துகள்களுடன் தொடர்புடைய மீச்சீர்மை கோட்பாடுகளில் இவர் நிபுணத்துவம் கொண்டுள்ளார். வாக்னர் தற்போது அறிவியல் மற்றும் பொறியியல் ஆய்வுகளை மேற்கொள்ளும் ஆர்கோன் தேசிய ஆய்வகத்தின் உயர் ஆற்றல் இயற்பியல் பிரிவில் பணிபுரிகிறார். சிகாகோ பல்கலைக்கழகம்,  என்றிக்கோ பெர்மி நிறுவனம், காவ்லி அண்டவியல் நிறுவனம்  ஆகிய நிறுவனங்களில் இயற்பியல் துறையில் பேராசிரியராகவும் பணிபுரிகிறார். ஆர்கோன் தேசிய ஆய்வகத்தில் உயர் ஆற்றல் இயற்பியல் கோட்பாடு குழுவின் தலைவராகவும் கார்லோசு வாக்னர் செயல்படுகிறார். 

2008 ஆம் ஆண்டு அமெரிக்க இயற்பியல் கழகத்தின் ஓர் உறுப்பினராக வாக்னர் தேர்ந்தெடுக்கப்பட்டார். இது ஒருவரின் சக தொழில்முறை பணியாளர்களால் சிறப்பாக தனித்துவமாக அங்கீகரிக்கப்படுவதைக் குறிக்கும். மீச்சமசீர்மை மற்றும் நலிந்தஎலக்ட்ரான் சமச்சீர் முறிவு கோட்பாட்டு நிகழ்வுகள் மீதான பங்களிப்புகளுக்காக வாக்னருக்கு இத்தகுதி கிடைத்தது.
அடிப்படை துகள்களின் இடைவினைகள் பற்றிய ஆய்வு, மோதல் இயற்பியல், இக்சு இயற்பியல், கரும்பொருள் கோட்பாடு மற்றும் பொருளுக்கும் பொருளுக்கும் எதிரான சமச்சீரற்ற தோற்றம் ஆகியவற்றுக்கு சிறப்பு முக்கியத்துவம் அளித்து வாகனர் ஆய்வுகள் மேற்கொண்டு வருகிறார்.

அர்ஜெண்டினா நாட்டைச் சேர்ந்த கோட்பாட்டு இயற்பியலாளர் மார்செலா கேரீனாவை வாக்னர் திருமணம் செய்து கொண்டார்.

மேற்கோள்கள்
-----------

1. ↑  "Archived copy". 2009-06-04 அன்று மூலம் பரணிடப்பட்டது. 2009-06-03 அன்று பார்க்கப்பட்டது.CS1 maint: archived copy as title (link)
2. ↑
3. ↑  "Archived copy". 2013-02-15 அன்று மூலம் பரணிடப்பட்டது. 2009-06-02 அன்று பார்க்கப்பட்டது.CS1 maint: archived copy as title (link)

புற இணைப்புகள்
--------------

* Carlos Wagner’s webpage at Argonne National Laboratory பரணிடப்பட்டது 2013-02-23 at the வந்தவழி இயந்திரம்
**பைரோகந்தக அமிலம்** *(Pyrosulfuric acid)* என்பது கந்தகத்தின் ஓர் ஆக்சியமிலமாகும். இதை இருகந்தக அமிலம் என்றும் ஒலீயம் என்றும் அழைப்பார்கள். ஒலீயம் எனப்படும் புகையும் கந்தக அமிலத்தின் பெரும் அங்கம் இருகந்தக அமிலமே என்று பெரும்பாலான வேதியியலாளர்கள் உடன்படுகிறார்கள். வேதிச்சமநிலை காரணமாக திரவ நீரிலி கந்தக அமிலத்தின் ஒரு சிறிய அங்கமாகவும் இருகந்தக அமிலம் உள்ளது. 

{\displaystyle {\ce {H2SO4<=>H2O + SO3}}}
{\displaystyle {\ce {SO3 + H2SO4<=> H2S2O7}}}
{\displaystyle {\ce {2H2SO4 <=> H2O + H2S2O7}}}[**Global**]
மிகையளவு கந்தக டிரையாக்சைடை (SO3) கந்தக அமிலத்துடன் வினைபுரியச் செய்து பைரோகந்தக அமிலம் தயாரிக்கப்படுகிறது. 

{\displaystyle {\ce {H2SO4 + SO3 -> H2S2O7}}}
பைரோகந்தக அமிலத்தை ஓர் அமில நீரிலியின் கந்த அமிலம் ஒத்த வரிசை என்று காணலாம். ஒவ்வொரு கந்தக அமில அலகும் அதன் அருகாமை அலகுகளின் பரசுபர எலக்ட்ரான்-திரும்பப் பெறுதல் விளைவு காரணமாக அமிலத்தன்மையின் குறிப்பிடத்தக்க அளவு அதிகரிப்புக்கு காரணமாகின்றன. 
கந்தக அமிலக் கரைப்பான் அமைப்பில் சாதாரண கந்தக அமிலத்தை புரோட்டானேற்றம் செய்ய போதுமான வலிமையை இருகந்தக அமிலம் கொண்டுள்ளது. 
பொதுவாக பைரோகந்தக அமிலத்தின் உப்புகள் பைரோசல்பேட்டுகள் என்று அழைக்கப்படுகின்றன. பொட்டாசியம் பைரோசல்பேட்டு இதற்கு உதாரணமாகும்.
H2O • (SO3) x என்ற பொது வாய்ப்பாட்டுடன் பிற தொடர்புடைய அமிலங்கள் அறியப்படாலும் அவை எதுவும் தனிமைப்படுத்தப்படவில்லை.

இவற்றையும் காண்க
----------------

* டைசல்பூரசு அமிலம்
* ஒலீயம்
* சல்பூரிக் அமிலம்

மேற்கோள்கள்
-----------

1. ↑  Greenwood, Norman N.; Earnshaw, Alan (1997). *Chemistry of the Elements* (2nd ). Butterworth-Heinemann. பன்னாட்டுத் தரப்புத்தக எண்:0080379419.
**பெடோம் பவளப்பாம்பு** (*Beddome's coral snake*)(*கல்லியோபிசு பெட்டோமி*) என்பது எலாபிடே குடும்பத்தில் உள்ள ஒரு நச்சுப் பாம்பு ஆகும். இந்த சிற்றினம் தீபகற்ப இந்தியாவின் மலைப்பகுதிகளில் மட்டுமே காணப்படுகிறது.

சொற்பிறப்பியல்
--------------

இங்கிலாந்து தரைப்படை அதிகாரியும் இயற்கை ஆர்வலர் ரிச்சர்ட் என்றி பெடோம் (1830-1911) என்பவரின் நினைவாக இந்தப் பாம்பிற்கு *க. பெட்டோமி* எனப் பெயரிடப்பட்டது.

புவியியல் வரம்பும் வாழிடமும்
----------------------------

பெடோம் பவளப்பாம்பு இந்தியாவின் கிழக்குத் தொடர்ச்சி மலைகள் மற்றும் மேற்குத் தொடர்ச்சி மலைகளில் சுமார் 550–1,100 m (1,800–3,610 அடி) உயரத்தில் பகுதி-பசுமை மற்றும் வெப்பமண்டல உலர் இலையுதிர் மலைகளில் காணப்படுகிறது. சேர்வராயன் மலைகள் அல்லது ஏற்காட்ய் மலையிலிருந்து முதலில் விவரிக்கப்பட்ட இந்த சிற்றினம் பின்னர் மேற்குத் தொடர்ச்சி மலைகளின் பிற பகுதிகளிலிருந்து அறியப்பட்டது. கொப்பா, நீலகிரி மலைகள் மற்றும் சேர்வராயன் ஆகிய மூன்று பகுதிகளிலிருந்து மட்டுமே இது காணப்படுவதாக அறியப்படுகிறது.

விளக்கம்
--------

*க. பெட்டோமி* 50 cm (20 அங்) நீளம் வரை வளரலாம். இதன் வாலின் நீளம் 6.5 cm (2.6 அங்) ஆகும்.

நடத்தை
------

*க. பெட்டோமி* தரைவாழ் விலங்கு ஆகும்.

இனப்பெருக்கம்
-------------

*க. பெட்டோமி* முட்டையிட்டு குஞ்சு பொறிக்கும் வகையினைச் சார்ந்தது .

அச்சுறுத்தல்கள் மற்றும் பாதுகாப்பு
----------------------------------

*க. பெட்டோமி* வணிகப் பயன்பாட்டிற்காக வேட்டையாடப்படுவதில்லை. பாதுகாக்கப்பட்ட எந்தப் பகுதிகளிலிருந்தும் இதுவரை அறியப்படவில்லை. இருப்பினும், இது வனவிலங்கு பாதுகாப்பு சட்டம், 1972-ன் அட்டவணை IV-ல் பட்டியலிடப்பட்டுள்ளது.

மேற்கோள்கள்
-----------

1. ↑  Ganesh, S.R. (2021). "*Calliophis beddomei*". *IUCN Red List of Threatened Species* **2021**: e.T172615A158392318. doi:10.2305/IUCN.UK.2021-2.RLTS.T172615A158392318.en.. பார்த்த நாள்: 19 November 2021.
2. 1 2  *Calliophis beddomei* at the Reptarium.cz Reptile Database. Accessed 24 January 2014.
3. ↑  Beolens, Bo; Watkins, Michael; Grayson, Michael (2011).
4. ↑  Smith MA (1943).

மேலும் படிக்க
-------------

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q2384387
* விக்கியினங்கள்: Calliophis beddomei
* ADW: Calliophis\_beddomei
* EoL: 1057021
* GBIF: 5227077
* iNaturalist: 30429
* IRMNG: 10369694
* ITIS: 700568
* IUCN: 172615
* RD: beddomei

 |
Waterfall in நியூ சவுத் வேல்ஸ், நியூ இங்கிலாந்துவார்ப்புரு:SHORTDESC:Waterfall in நியூ சவுத் வேல்ஸ், நியூ இங்கிலாந்து
**நேவல் அருவி** என்பது ஆஸ்திரேலியாவின்  நியூ சவுத் வேல்ஸ், நியூ இங்கிலாந்து  பகுதியில் உள்ள ஒரு அருவி ஆகும்.

அமைவிடம்
--------

இந்த அருவி டாரிரிகோ நகரத்திம் மற்றும் டாரியோ தேசிய பூங்கா ஆகியவற்றுக்கு இடையில் அமைந்துள்ளது. இந்த அருவி குன்றின் வழியே செல்கிறது மேலும் அருவி நீர்  பள்ளத்தாக்கின் கீழே பெலங்கர் ஆற்றில் நுழைவதற்கு முன்பு ஒரு ஒற்றைப் பாலத்தின் கீழ் செல்கிறது. நியூவெல் அருவியிலிருந்து சுமார் 50 மீட்டர் (160 அடி) தொலைவில் உள்ள ஒரு சிறிய ஓய்வுப்பகுதியில் இருந்து மக்கள் அருவியைப் பார்க்க முடியும். சுற்றுலா மேசைகள், தங்குமிட கொட்டகை, குப்பைத் தொட்டிகள் இவ்விடத்தில் அமைக்கப்பட்டுள்ளது. பெலிங்கர் பள்ளத்தாக்கிற்கு அருகே நெல் ஃபோல்ட் காட்சிமுனை உள்ளது. [3].

அருவிக்குச் செல்லும் வழியானது கடும் மழைக்காலங்களில் நீர் சூழும் நிலை ஏற்பட்டு அருவியை அருகில் சென்று பார்க்கும் சந்தர்ப்பத்தை கணிசமாக குறைத்துவிடுகிறது.

மேற்கோள்கள்
-----------

1. ↑  வார்ப்புரு:NSW GNR
2. ↑  "Newell Falls (NSW)". *Gazetteer of Australia online*. Geoscience Australia, Australian Government.
3. ↑  "Newell Falls and Sherrard Falls". *World of Waterfalls*. 7 May 2008. 15 May 2014 அன்று பார்க்கப்பட்டது.
**நேவியர்-ஸ்டோக்சு சமன்பாடுகள்** (*Navier-Stokes equations*) பாய்மங்களின் இயக்கத்தை விளக்கும் சமன்பாடுகளாகும்; இவை, இவற்றைத் தருவித்த கிளாட்-லூயி நேவியர் மற்றும் ஜார்ஜ் கேப்ரியல் ஸ்டோக்ஸ் ஆகியோரின் பெயரில் வழங்கப்படுகிறது. நியூட்டனின் இரண்டாம் விதியை பாய்ம ஓட்டத்திற்குப் பயன்படுத்தும்போது இவை கிடைக்கின்றன; இச்சமன்பாடுகள் பாய்மத்தின் தகைவானது, பரவும் பிசுக்குமை உறுப்பு (திசைவேகத்தின் மாறல் விகிதத்துக்கு நேர்விகிதத்தில் இருக்கும்) மற்றும் அழுத்த உறுப்புகளின் சேர்க்கை என்ற அனுமானத்தினடிப்படையில் ஆனது.

இச்சமன்பாடுகள் கல்வி மற்றும் பொருளியல் சார்ந்த பலவித நிகழ்வுகளை (இயற்பியல் முறையில்) விளக்குவதற்குப் பயன்படுகின்றன. வானிலை, கடல் நீரோட்டம், குழாய்களில் நீரோட்டம், மற்றும் விமான இறக்கையைச் சுற்றிக் காற்றோட்டம் போன்ற பலவற்றை மாதிரியமைக்கவும் பயன்படுகின்றன. வானூர்திகள் மற்றும் தானூந்துகளின் வடிவமைப்பு, இரத்த ஓட்டம் பற்றி ஆராய்வதற்கு, மின்நிலையங்களின் வடிவமைப்பு, சுற்றுப்புறத் தூய்மைக் கேட்டைப் பகுப்பாயவும், இன்னபிற பயன்களுக்கும் இச்சமன்பாடுகள் அவற்றின் முழு மற்றும் எளிமைப்படுத்தப்பட்ட வடிவங்களில் பயன்படுத்தப்படுகின்றன. மேலும் இச்சமன்பாடுகள், மேக்ஸ்வெல் சமன்பாடுகளோடு சேர்த்து காந்தப்பாய்ம இயக்கவியல் ஆராய்ச்சி மற்றும் மாதிரியமைத்தலுக்குப் பயன்படுகின்றன.

இச்சமன்பாடுகள் முற்றிலும் கணிதவியல் சம்பந்தமாகவும் பெரும் ஆர்வத்தைத் தூண்டுபவனாக இருக்கின்றன. இவை மிகப்பரவலாக பயன்படுத்தப்பட்டும் கணிதவியலாளர்கள், இச்சமன்பாடுகளுக்கு முப்பரிமாணத்தில் தீர்வுகள் இருக்கின்றன (உள்ளமைத் தேற்றம்) மற்றும் ஏதும் வழுவிடம் (ஒப்புரவு) இல்லாமலிருக்கின்றன என்று இதுவரை நிரூபிக்காதிருக்கின்றனர். இது நேவியர்-ஸ்டோக்ஸ் உள்ளமை மற்றும் ஒப்புரவு இடர்ப்பாடு எனப்படுகிறது. இதனால் க்ளே கணிதவியல் கழகம், கணிதவியலின் ஏழு முக்கிய இடர்ப்பாடுகளில் ஒன்று என அறிவித்துள்ளது. இச்சமன்பாடுகளுக்குத் தீர்வு அல்லது எதிர் உதாரணம் கண்டுபிடித்தால் ஒரு மில்லியன் அமெரிக்க டாலர்கள் பரிசளிப்பதாகவும் அக்கழகம் அறிவித்துள்ளது.
**கார்லொசு சிலிம் எலூ** (*Carlos Slim Helú*, பிறப்பு: சனவரி 28, 1940), என்பவர் மெக்சிக்கோவைச் சேர்ந்த பொறியாளரும், வர்த்தகரும் கொடையாளியும் ஆவார். இவர் தொலைத்தொடர்பு வணிகத்தில் பெருமளவு ஈடுபட்டுள்ளார். இவர் தற்போது (2013 இல்) உலகின் முதலாவது பணக்காரர் என்ற நிலையை எட்டியுள்ளார். இவரது சொத்துக்களின் மதிப்பீடு 73பில்லியன் அமெரிக்க டாலர்கள் ஆகும்.

கார்லொசு சிலிம் மெக்சிக்கோ மட்டுமல்லாமல், இலத்தீன் அமெரிக்காவின் பெரும்பாலான பகுதிகளில் தொலைத்தொடர்பு வணிகத்தில் பெரும் செல்வாக்குடையவர். மெக்சிக்கோவின் தொலைபேசி நிறுவனங்களான டெல்மெக்ஸ், டெல்செல், அமெரிக்கா மோவில் ஆகிய நிறுவனங்கள் இவரது கட்டுப்பாட்டில் உள்ளன. தனது நிறுவனங்களில் இவர் மிகவும் ஈடுபாட்டுடன் செயற்பட்டுக் கொண்டிருந்தாலும், இவரது கார்லொசு, மார்க்கோ அந்தோனியோ, பட்ரிக் ஆகிய மூன்று மகன்களும், அந்நிறுவனங்களின் நாளாந்த அலுவல்களைக் கவனிக்கின்றனர்.

மேற்கோள்கள்
-----------

1. 1 2
2. ↑  Carlos Slim Helu – Trade by Numbers

வெளி இணைப்புகள்
---------------

* Carlos Slim Helú Official Website
* Carlos Slim Helú Official Website (எசுப்பானியம்)
* , *The World's Billionaries List - Forbes*
**பஞ்சமர்**  என்பவர்கள் இந்து மதத்தில் உள்ள நால் வருனங்களுக்கு அப்பாற்பட்ட ஐந்தம் வருனத்தார்கள்.
ஈழத்து தாழ்த்தப்பட்ட மக்களின் ஆக்கங்கள், அவர்களின் பிரச்சினைகளை கருப்பொருளாக அல்லது முன்னிறுத்தும் ஆக்கங்கள் ஆகியவை **ஈழத்து பஞ்சமர் இலக்கியம்** எனலாம். சாதி, ஆதிக்க, சமய, அரசியல், சமூக கட்டமைப்புக்களின் தாக்கங்கள், அக்கட்டமைப்புக்களில் இருந்து மீட்சி, அக்கட்டமைப்புகளை உடைப்பது அல்லது மாற்றியமைப்பது தொடர்பான சிந்தனைகளைத் தாழ்த்தப்பட்ட இலக்கியம் பிரதானமாக மையப்படுத்துகின்றது. மேலும் தாழ்த்தப்பட்ட மக்களின் வாழ்வியல், உலகமயமாக்கப்பட்ட இன்றைய சூழலில் தாழ்த்தப்பட்ட மக்களின் பொருளாதர மேன்படுத்தல், மாற்று சமூக கட்டமைப்பு வடிவங்கள், சமத்துவம் என்று தாழ்த்தப்பட்ட இலக்கியக் கருப்பொருள்கள் மேலும் விரியும். ஈழத்து சூழலில் அதனை மையப்படுத்து எழும் தாழ்த்தப்பட்ட இலக்கியங்கள் பிற தாழ்த்தப்பட்ட இலக்கியங்களில் இருந்து மாறுபட்டு நிற்கும்.**பஞ்சமி நிலம்** இந்தியாவில் பஞ்சமர் என்கிற பறையர்களுக்கு பிரித்தானிய அரசு வழங்கிய நிலங்கள் பஞ்சமி நிலம் என்று அழைக்கப்படுகிறது

ஈழத்து பஞ்சமர் எழுத்தாளர்கள்
----------------------------

* கே. டானியல்
* எஸ். பொ
* லெ. முருகபூபதி
* டொமினிக் ஜீவா
* என். கே. ரகுநாதன்
* தெணியான்
* யோ. பெனடிக்ற் பாலன்
* நந்தினி சேவியர்
* தேவா
* அருந்ததி
* அ.தேவதாசன்
* மா. பாலசிங்கம்

ஈழத்து பஞ்சமர் எழுத்தாளர்களின் படைப்புகள்
-----------------------------------------

* *ஈழத்து தாழ்த்தப்பட்ட சிறுகதைகள்*  பரணிடப்பட்டது 2007-10-11 at the வந்தவழி இயந்திரம்

மேற்கோள்கள்
-----------

1. ↑  "வல்லினம் - கலை, இலக்கிய இதழ்". *www.vallinam.com.my*. 2021-10-23 அன்று பார்க்கப்பட்டது. Text "Vallinam - Magazine For Arts And Literature" ignored (உதவி)
2. ↑  சர்மா, நீர்வை தி மயூரகிரி (2013-02-07). "மதமாற்றம் எனும் கானல் நீர்". *தமிழ்ஹிந்து* (ஆங்கிலம்). 2021-10-23 அன்று பார்க்கப்பட்டது.
3. ↑  "BBCTamil.com". *www.bbc.com*. 2021-10-23 அன்று பார்க்கப்பட்டது. Text "முகப்பு "ignored (உதவி); Text "சர்வதேச தமிழ் எழுத்தாளர் மாநாடு கொழும்பில்" ignored (உதவி)
4. ↑  Contributor, Guest. ""டொமினிக் ஜீவா... சாதியத்திற்கு எதிரான போரில் இறுதிவரை அவர் பணியவேயில்லை! *- ஷோபா சக்தி"*. *www.vikatan.com/*. 2021-10-23 அன்று பார்க்கப்பட்டது.
கோட்டபஞ்சரம்
கும்பபஞ்சரம்
**பஞ்சரம்** என்பது, திராவிடக் கட்டிடக்கலைப் பாணியில் அமைந்த கோயில் கட்டிடங்களில் உள்ள வெறுமையாக அமையக்கூடிய சுவர் மேற்பரப்புகளில் காணப்படும் ஒரு வகை அலங்கார அமைப்பு ஆகும். இது கட்டிடத்தின் வெளிப்புறச் சுவர்களில் அரைத் தூண்களுக்கு இடையில் உருவாகும் வெறுமையான இடங்களிலோ, மேற்தளங்களில் அமையும் சுவர்களில் கர்ணகூடு, சாலை போன்ற அமைப்புக்களுக்கு இடையில் உள்ள வெளிகளிலோ காணப்படும்.

வெளிப்புறம் தள்ளிக்கொண்டிருக்கும் சுவர்களில் கோட்ட பஞ்சரமும், பின்தள்ளி இருக்கக்கூடிய சுவர்களில் கும்பபஞ்சரமும் காணப்படும் என்று துப்ரோயில் கூறுகிறார். ஆனால், இதற்குப் பல புறநடைகள் உள்ளன.

வகைகள்
------

பஞ்சரங்களை இரண்டு பெரும் பிரிவுகளாகக் காணலாம். ஒன்று கோட்டபஞ்சரம், மற்றது கும்பபஞ்சரம். "கோட்டம்" என்பது கோயில் என்னும் பொருள் கொண்டது. சிறிய கோயில் போன்ற அமைப்பில் காணப்படும் பஞ்சரங்கள் கோட்டபஞ்சரங்கள் எனப் பெயர் பெறுகின்றன. கோட்டபஞ்சரங்களில் மாடம் போன்ற குழிவுப் பகுதியில் இரண்டு பக்கங்களிலும் அரை அல்லது காற் தூண்கள் அமைந்திருக்கும். இத்தூண்கள் அவ்வக் கால கட்டங்களுக்கு உரிய கட்டிடக்கலை ஒழுங்கைச் சார்ந்து இருக்கும். தூண்களுக்கு மேல் தளவரிசையும் அதற்குமேல் வளைகூரை அமைப்புடன் கூடிய சாலை போன்ற அமைப்பும் காணப்படும். சில கோயில் கட்டிடங்களில் காணும் கோட்ட பஞ்சரங்களில் கடவுள் உருவங்கள் செதுக்கப்பட்டிருப்பது உண்டு. பெரும்பாலான கோயில்களில் இவை வெறுமையாகவே விடப்படுகின்றன. கும்பபஞ்சரத்தில் அடிப்பகுதியில் குடம் போன்ற அமைப்பும் நடுவில் அதற்குள் நிறுத்தப்பட்டிருப்பதுபோல் காணப்படும் அரைத் தூணும், மேற்பகுதியில் தூணுக்கு மேல் தாங்கப்பட்டது போல் உள்ள சிறு மண்டபம் போன்ற அமைப்பும் இருக்கும். இரண்டு வகைப் பஞ்சரங்களினதும் அடிப்படை அமைப்புக்கள் மாறாதிருந்தாலும், கால கட்டங்களைப் பொறுத்து வெவ்வேறு வகையான வடிவங்களுடனும், அலங்காரக் கூறுகளுடனும் காணப்படுகின்றன. கும்பபஞ்சர வகையில் கும்பம் இல்லாமல் தூண் மட்டும் உள்ள வடிவங்களும் சில இடங்களில் காணப்படுகின்றன. இவ்வகைப் பஞ்சரம் கம்பபஞ்சரம் எனப்படும்.

கோயில் கட்டிடக்கலை பற்றிக் கூறுகின்ற சைவ ஆகமமான காமிகாகமம் ஒன்பது வகையான பஞ்சரங்களைப் பற்றிக் கூறுகிறது. அவை, சிம்ம பஞ்சரம், சார்த பஞ்சரம், பஞ்சரம், நிர்வியூக பஞ்சரம், லம்பநாசிகம், சிம்மச்ரோத்திரம், கண்டநிவியூககம், ஜசபஞ்சரம், கபோத பஞ்சரம் என்பன.

மேற்கோள்கள்
-----------

1. ↑  படம் Jouveau-Dubreuil, G. Dravidian Architecture இலிருந்து எடுக்கப்பட்டது. முதல் பதிப்பு 1910.
2. ↑  படம் Jouveau-Dubreuil, G. Dravidian Architecture இலிருந்து எடுக்கப்பட்டது. முதல் பதிப்பு 1910.
3. ↑  Jouveau-Dubreuil, G. Dravidian Architecture (edited by Krishnaswami Iyangar), Asian Educational Services, New Delhi, 2006. p. 15
4. ↑  Jouveau-Dubreuil, G. 2006. p. 14, 15
5. ↑  Jouveau-Dubreuil, G. 2006. p. 14.
6. ↑  கோயிற் கட்டிடக்கலை, சரஸ்வதம். 7 சனவரி 2017 அன்று பார்கப்பட்டது.
**மயூரி காயத்திரி** (*Mayuri Kyatari*) (பிறப்பு: ஜூலை 11, 1992) ஒரு இந்தியத் திரைப்பட நடிகையும், வடிவழகியுமாவார். மயூரி, தனது திரை வாழ்க்கையை *அஸ்வினி நட்சத்திரம்* என்ற கன்னடத் நாடகத் தொடர் மூலம் தொடங்கினார்.  இது இவரை பிரபலமாக்கியது. கன்னடத் திரைப்படங்களான கிருஷ்ணா லீலா, இஷ்டகாமியா, *நடராஜா சர்வீஸ்*, *ருஸ்தம்* ஆகிய படங்களிலும் தோன்ற ஆரம்பித்தார்.

ஆரம்ப கால வாழ்க்கை
------------------

மயூரி, கீதா மற்றும் பிரகாஷ் ஆகியோருக்கு மகளாக கர்நாடகாவின் ஹூப்ளியில் பிறந்து வளர்ந்தார்.  ஹூப்ளியில் தனது பள்ளிக்கல்வியை முடித்தப் பின்னர், ஹூப்ளி, ஆக்ஸ்போர்டு கல்லூரியில் வணிகத்தில் இளங்கலைப் பட்டம் பெற்றார். இவர் தனது தொழில் வாழ்க்கையில் நான்கு ஆண்டுகள் ஒரு நிகழ்ச்சித் தொகுப்பாளராகவும் இருந்தார். கன்னட நாடகத் தொடரான *அஸ்வினி நடசத்திர*த்தில் இவர் முதன்முதலில் தோன்றினார். அதில் இவர் ஒரு நடிகரின் மனைவியாக 'அஸ்வினி' என்ற வேடத்தில் நடித்தார்.

2015ஆம் ஆண்டில் கன்னட திரைத்துறையில் நுழைந்தார். கன்னடப் படமான *கிருஷ்ணா லீலா*வில் இவர் முதலில் ஒப்பந்தம் செய்யப்பட்டார். இந்த திரைப்படம் 100 நாட்கள் திரையிடப்பட்டு வெற்றிகரமாக நிறைவடைந்தது. இது, நாகத்திஹள்ளி சந்திரசேகரின் அடுத்த படமான *இஷ்டகாமியா* படத்தில் நடிகர் விஜய் சூர்யாவுடன் நடிப்பதற்கும் ஒரு வாய்ப்பாக அமைந்தது.  காவ்யா செட்டி, புனீத் ராச்குமார் இணைந்து நடித்திருந்த *நடராஜா சர்வீஸ்* என்ற திரைப்படத்தில் சரனுடன் இணைந்தும் பணியாற்றியுள்ளார்.

சொந்த வாழ்க்கை
--------------

மயூரி, தனது நீண்டகால காதலரான அருணை 2020 ஜூன் 12 அன்று பெங்களூர் சிறீ திருமலகிரி சிறீ இலட்சுமி வெங்கடேசுவர சுவாமி கோவிலில் திருமணம் செய்து கொண்டார்.

விருதுகள்
---------

"கிருஷ்ணா லீலா" படத்துக்காக சிறந்த கன்னடநடிகைக்கான விருதுக்கு பரிந்துரைக்கப்பட்டார்.

மேற்கோள்கள்
-----------

1. ↑  "COLORS KANNADA ASHWINI NAKSHATRA - ASHWINI NAKSHATRA EPISODE - ASHWINI NAKSHATRA". *colorskannada.com*. 18 நவம்பர் 2015 அன்று மூலம் பரணிடப்பட்டது. 18 November 2015 அன்று பார்க்கப்பட்டது.
2. ↑  "Ready for the litmus test". *The Hindu*. 23 April 2016. 20 March 2018 அன்று பார்க்கப்பட்டது.
3. ↑  "Sharan and Mayuri are from the same area in Hubballi". *The Times of India*. 24 January 2017. 20 March 2018 அன்று பார்க்கப்பட்டது.
4. ↑  "COLORS KANNADA ASHWINI NAKSHATRA - ASHWINI NAKSHATRA EPISODE - ASHWINI NAKSHATRA". *colorskannada.com*. 18 நவம்பர் 2015 அன்று மூலம் பரணிடப்பட்டது. 18 November 2015 அன்று பார்க்கப்பட்டது.
5. ↑  "ಎರಡು ವರ್ಷದ ನಂತ್ರ ಮತ್ತೆ ಬಂದ ನಾಗತಿಹಳ್ಳಿ ಚಂದ್ರಶೇಖರ್". *kannada.filmibeat.com*. 18 November 2015 அன்று பார்க்கப்பட்டது.
6. ↑  "Mayuri to romance Sharan". *The Times of India*. 18 November 2015 அன்று பார்க்கப்பட்டது.
7. ↑  .
8. ↑  "What is the real-life Krishna Leela story?". *The Times of India*. 20 March 2015. 20 March 2018 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***மயூரி காயத்திரி***   
என்பதின் ஊடகங்கள் உள்ளன. 

* ஐ.எம்.டி.பி இணையத்தளத்தில் மயூரி காயத்திரி
குலம் *G* இன் இரு உட்குலங்கள் *H* மற்றும் *K* எனில், **இரட்டை இணைக்கணம்** (*double coset*) (*H*,*K*) என்பது *G* இல் வரையறுக்கப்பட்ட பின்வரும் சமான உறவு **~** -க்குரிய ஒரு சமானப் பகுதியாகும்.

இச் சமான உறவு ~ :

*G* இன் எவையேனும் இரு உறுப்புகள் *x*, *y* எனில்

{\displaystyle hxk=yh\in H;k\in K} என இருந்தால் {\displaystyle x\sim y}.
ஒவ்வொரு இரட்டை இணைக்கணமும் *HxK* வடிவில் இருக்கும். *G* இன் இரட்டை இணைக்கணங்கள் ஒவ்வொன்றும் வலது இணக்கணங்கள் *Hy* மற்றும் இடது இணைக்கணங்கள் *zK* ஆகியவற்றின் ஒன்றிப்பாக இருக்கும். இரட்டை இணைக்கணங்களின் கணம்:

{\displaystyle K\backslash G/H=\{KgH:g\in G\}}
*G* இன் ஒவ்வொரு உறுப்பும் அதன் ஒரேயொரு இரட்டை இணைக்கணத்தின் உறுப்பாக இருக்கும். ஒரு குலத்தின் வலது மற்றும் இடது இணைக்கணங்கள் ஒவ்வொன்றும் சம எண்ணிக்கையிலான உறுப்புகளைக் கொண்டிருக்கும். ஆனால் இரட்டை இணைக்கணங்கள் அவ்வாறு சம எண்ணிக்கையிலான உறுப்புகளுடையவையாக இருக்காது.

*H* இயல்நிலை உட்குலம் மற்றும் *K* மிகஎளிய உட்குலம் எனில் அவற்றின் இரட்டை இணைக்கணங்கள் *H* இன் வலது இணைக்கணங்களாகவும், *K* இயல்நிலை உட்குலம் மற்றும் *H* மிக எளிய உட்குலம் எனில் அவற்றின் இரட்டை இணைக்கணங்கள் *K* இன் இடது இணைக்கணங்களாகவும் அமைகின்றன.
பஞ்சாக்கரம் என்னும் திருவைந்தெழுத்து
**Page Module:Hatnote/styles.css has no content.**

பஞ்சாக்கரம் பற்றிய செய்திகளை திருவைந்தெழுத்து பக்கத்தில் காணலாம்.
**பஞ்சாக்கர மாலை**  என்பது 16 ஆம் நூற்றாண்டில் வாழ்ந்த கண்ணுடைய வள்ளல் என்பவர் இயற்றிய நூல்களில் ஒன்று. இது 60 வெண்பாக்களால் ஆன ஒரு சிறு நூல். 

இந்த நூல் தூல பஞ்சாக்கரம், சூக்கும பஞ்சாக்கரம், சீவன்-முத்தர் பூசைக்-கிரமம் - என்று மூன்று பகுப்புகளைக் கொண்டுள்ளது.

##### பாடல் - எடுத்துக்காட்டு

நல்ல நடை

கல்லேன் பிற நூல்கள் காழியர்-கோன் பாடல் அல்லால்
சொல்லேன் சுரரைத் தொழ நினையேன் - நல்ல சிறு
செஞ் சதங்கை கொஞ்சு தண்டைச் சிற்றடிகள் பாக எழுத்
தஞ் சதங்கை ஆம் அலகம் ஆம். 
கண்ணுடைய வள்ளலைத் துதிக்கும் பாடல்

காழி-நகர் வாழி கவுணியர்-கோன் தாள் வாழி
வாழி அருள் கண்ணுடைய வள்ளல் தான் - ஏழிசையின்
தெய்வத் தமிழ்ப் பாடல் வாழி திருநெறியாம்
சைவத்தவர் வாழி தான்.

##### அடிக்குறிப்பு

1. ↑  மு. அருணாசலம் (முதல் பதிப்பு 1969, திருத்தப்பட்ட பதிப்பு 2005). *தமிழ் இலக்கிய வரலாறு, பதினைந்தாம் நூற்றாண்டு,*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 144.
2. ↑  1932-ல் இந்த நூல் உரையுடன் 'சித்தாந்தம்' என்னும் இதழில் 47 முதல் 64 வரை உள்ள பக்கங்களில் சோமசுந்தர தேசிகர் என்பவரால் வெளியிடப்பட்டுள்ளது.
3. ↑  பொருள் நோக்கில் சொற்பிரிப்பு செய்யப்பட்டுள்ளது
4. ↑  விநாயகர் வணக்கப் பாடல்
5. ↑  உரை முடிவில் உள்ள பாடல்
**இரண்டு கூம்பு உயிரணுக்கள்** (*Double cone*) என அழைக்கப்படு **இரட்டை கூம்புகள்** (**டி.சிக்கள்**) எனப்படுவது சவ்வு மூலம் இணைந்த இரண்டு கூம்பு செல்களைக் குறிக்கும். இவை வண்ணங் கண்டறிதலில் ஒளி/மின் ஆற்றலில் ஒன்றாக இணைந்து செயல்படுகின்றன. மீன், ஊர்வன, பறவைகள் மற்றும் வாத்தலகி போன்ற மோனோட்ரீம்களில் இவை மிகவும் பொதுவாகக் காணப்படும் கூம்பு உயிரணு வகையாக உள்ளன. மேலும் பல முதுகெலும்பிகளில் இவை உள்ளன என்ற போதிலும், நஞ்சுக்கொடி பாலூட்டிகள் (மனிதர்கள்), எலாஸ்மோப்ராஞ்ச்ஸ் மற்றும் கெளிறு மீன் வகைகளில் இவைக் காணப்படுவதில்லை. மீன்களில் இரட்டை கூம்புகளின் கலங்களுக்கு இடையில் இடைவெளி சந்திப்புகள் உள்ளன இவற்றின் செயல்பாட்டினை, ஒற்றை கூம்புகளுடன் ஒப்பிடும்போது ஏதேனும் தனித்துவமான செயல்பாடு இருப்பினும், அவை பெரும்பாலும் தெரியவில்லை; முன்மொழியப்பட்ட பயன்பாடாக வண்ணமற்ற பார்வையில் ஒளிர்வு, இயக்கம் மற்றும் துருவப்படுத்தல் பார்வை ஆகியவை அடங்கும்.

சில இரட்டை கூம்புகள் ஒரே மாதிரியான காட்சி நிறமிகளைக் கொண்டுள்ளன (இரட்டை கூம்புகள்), மற்றவை வெவ்வேறு வகையான காட்சி நிறமிகளைக் கொண்டுள்ளன (வேறுபட்ட நிறமாலை உணர்திறன் கொண்டவை). பவளப்பாறையில் வாழும் *ரைனிகேந்தசு அகுலெடசில்* நடைபெற்ற நடத்தை குறித்த ஆராய்ச்சியில் ரைன்காந்தஸ் அக்குலேட்டஸ் இரட்டை கூம்புகளின் தனிப்பட்ட செயல் அலகுகள் வண்ணத் தகவல்களின் சுயாதீனமாகச் செயல்படுகின்றன என்பதற்கான ஆதாரங்களை வழங்கியுள்ளது.

*மீன்களின் பார்வை* எனும் புத்தகத்தில், இரட்டை கூம்புகள் ஒற்றை கூம்புகளை விட ஒளியின் நீண்ட அலைநீளங்களுக்கான உணர்திறன் கொண்டவை என்று ஜேம்ஸ் போமேக்கர் கூறுகிறார். ஒற்றை கூம்புகள் பொதுவாக இரட்டை கூம்புகளை விட சிறியதாக இருக்கும் என்றும் அவர் கூறுகிறார்.

மேலும் படிக்க
-------------

* வால், ஜி.எல் (1942). முதுகெலும்பு கண் மற்றும் அதன் தகவமைப்பு கதிர்வீச்சு: ப்ளூம்ஃபீல்ட் ஹில்ஸ், மிச். : கிரான்ப்ரூக் அறிவியல் நிறுவனம். எஸ்பி. பக் 58-63.

மேற்கோள்கள்
-----------

1. ↑  Marchiafava, P.L. (1985). "Cell coupling in double cones of the fish retina". *Proceedings of the Royal Society of London B* **226** (1243): 211–215. doi:10.1098/rspb.1985.0091.
2. 1 2  Pignatelli, V.; Champ, C.; Marshall, J.; Vorobyev, M. (2010). "Double cones are used for colour discrimination in the reef fish, *Rhinecanthus aculeatus*". *Biology Letters* (The Royal Society) **6** (4): 537–539. doi:10.1098/rsbl.2009.1010. பப்மெட்:20129950.
3. ↑  Downing, J; Djamgoz, M; Bowmaker, J (1986). "Photoreceptors of cyprinid fish: morphological and spectral characteristics". *Journal of Comparative Physiology A* **159**: 859–868. doi:10.1007/bf00603739.
டார்ட் திட்டம்
**இரட்டை சிறுகோள் திசைமாற்றச் சோதனை** (*Double Asteroid Redirection Test*) என்பது ஒரு விண்கலனை பயன்படுத்தி விண்ணில் உள்ள விண்கல் மீது மோதவைத்து அதனை திசைதிருப்ப மேற்கொள்ளப்படும் ஒரு முயற்சியாகும். பூமிக்கு அருகில் உள்ள பொருட்களுக்கு எதிராக கிரக பாதுகாப்பு முறையைச் சோதிப்பதை நோக்கமாகக் கொண்ட இத்திட்டத்தை சுருக்கமாக டார்ட் திட்டம் என்று அழைக்கிறர்கள். பூமியை நோக்கி வரும் விண்கற்கள் அல்லது சிறுகோள்களிடம் இருந்து எவ்வாறு பூமியை பாதுகாத்துக் கொள்வது என்பதை இலக்காகக் கொண்டு இச்சோதனை திட்டமிடப்பட்டது. 
உந்தப் பரிமாற்றத்தின் மூலம் ஒரு சிறுகோளை திசைதிருப்ப ஒரு விண்கலத்தின் தாக்கத்தின் திறனை மதிப்பிடுவதற்காக இத்திட்டம் வடிவமைக்கப்பட்டது.

மனித குலத்தின் கிரக பாதுகாப்புக்கான ஆய்வை தொடர்ந்து சிந்தித்து வரும் அமெரிக்காவின் நாசா நிறுவனம் 2022 ஆம் ஆண்டு இத்தகைய சோதனை ஒன்றை நிகழ்த்தியது. விண்வெளியில் இருந்து நாம் வாழும் பூமிக்கு அருகே வரும் விண்கல் ஒன்றினை தான் வடிவமைத்துள்ள சிறப்பு விண்கலம் ஒன்றை மோத வைத்து விண்கல்லின் பாதையை மாற்ற இந்நிறுவனம் முயற்சித்தது. இந்த ஆய்வுக்கு டார்ட் விண்கலம் எடுத்துக் கொள்ளப்பட்டது. 2021 ஆம் ஆண்டு நவம்பர் மாதத்தில் பூமியிலிருந்து இந்த ஆய்வு விண்கலமான டார்ட் விண்ணில் ஏவப்பட்டது. சோதனைக்கு தேர்ந்தெடுக்கப்பட்ட சிறுகோள் பூமிக்கு உண்மையான அச்சுறுத்தல் எதையும் ஏற்படுத்தவில்லை. 2022 ஆம் ஆண்டு செப்டம்பர் மாதம் 26 ஆம் தேதியன்று சோதனைக்காகத் தேர்ந்தெடுக்கப்பட்ட டிடிமோசு என்ற சிறுகோளின் சிறு துணை கோளான டிமோர்பசு மீது இவ்விண்கலம் வெற்றிகரமாக மோதியது.

மேற்கோள்கள்
-----------

1. ↑  Chang, Kenneth (25 September 2022). "NASA Is About to Crash Into an Asteroid. Here's How to Watch - The DART mission has been flying to its target since launching last year. On Monday night, it will connect.". *The New York Times*.. பார்த்த நாள்: 26 September 2022.
2. ↑  "NASA's DART Mission Hits Asteroid in First-Ever Planetary Defense Test". NASA. Sep 27, 2022.
3. ↑  Chang, Kenneth (26 September 2022). "NASA Smashes Into an Asteroid, Completing a Mission to Save a Future Day". *The New York Times*.. பார்த்த நாள்: 27 September 2022.
4. ↑  "விண்வெளியில் சிறுகோள் மீது நேருக்கு நேர் மோதிய நாசா விண்கலம்". *BBC News தமிழ்*. 2022-09-27. 2022-09-27 அன்று பார்க்கப்பட்டது.
5. ↑  "பூமி மீது மோதவரும் விண்கல்லை பாதை மாற்றுவது இனி சாத்தியம்: நாசா மேற்கொண்ட டார்ட் ஸ்பேஸ்கிராப்ட் சோதனை வெற்றி..!!". *m.dinakaran.com*. 2022-09-27 அன்று பார்க்கப்பட்டது.

புற இணைப்புகள்
--------------

விக்கிமீடியா பொதுவகத்தில்,  
 ***இரட்டை சிறுகோள் திசைமாற்றச் சோதனை***   
என்பதின் ஊடகங்கள் உள்ளன. 

* Double Asteroid Redirection Test (DART) Mission – NASA's Planetary Defense page on DART
* DART’s Mission to Bump an Asteroid – NASA Blog
* NASA's DART Mission Launch, 2021-11-24 – Official Broadcast/Stream
* DART's Impact with Asteroid Dimorphos (Official NASA Broadcast)
**ஐதரோவினைலேற்றம்** (*Hydrovinylation*) என்பது எத்திலீனின் C-H பிணைப்பில் ஓர் ஆல்க்கீனை முறையாக உட்புகுத்த மேற்கொள்ளப்படும் ஒரு வேதி வினையாகும். ஐதரோ ஆல்க்கீனைலேற்றம் என்பது எந்தவொரு விளிம்புநிலை ஆல்க்கீனின் C-H பிணைப்புடன் ஓர் ஆல்க்கீனை முறையாக உட்புகுத்த மேற்கொள்ளப்படும் வேதி வினை என்று மிகப்பொதுவாகக் கூறலாம். அணைவுச் சேர்மங்கள் இவ்வினையில் வினையூக்கிகளாகச் செயல்படுகின்றன. இசுடைரீன் மற்றும் எத்திலீன் சேர்மங்களை 3-பீனைல்பியூட்டீனாக மாற்றும் வேதிவினை ஐதரோவினைலேற்ற வினைக்கு ஓர் எடுத்துக்காட்டாகும் :

PhCH=CH2 + CH2=CH2 → CH3-CH(Ph)-CH=CH2.

எத்திலீன் இருபடியாக்கம்
-----------------------

டைமெர்சால் மற்றும் ஆல்பாபியூட்டால் செயல்முறையில் எத்திலீனை இருபடியாக்க வினைக்கு உட்படுத்தி 1- பியூட்டீன் தயாரிக்கும் முறையும் ஐதரோவினைலேற்ற வினைக்கு மற்றொரு உதாரணமாகும். கல்லெண்ணெய் மற்றும் 1-பியூட்டீன் போன்ற இணையொருபடிகளை உற்பத்தி செய்யவே ஆல்க்கீன்கள் இருபடியாக்கம் செய்யப்படுகின்றன. 2006 ஆம் ஆண்டு அறிக்கையின்படி உலகெங்கிலும் பல்வேறு சுத்திகரிப்பு நிலையங்களில் ஆண்டுக்கு 40,000 டன்கள் 1-பியூட்டீன் இச்செயல்முறையில் உற்பத்தி செய்யப்படுவதாக அறியப்படுகிறது. 2-பியூட்டீனாக மாற்றியமாக்க 1-பியூட்டீன் உகந்ததாகும். ஒலிபீன் மாற்றுத் தொழில்நுட்ப முறையில் புரோப்பைலீன் தயாரிக்க 2-பியூட்டீன் பயன்படுகிறது.

ஐதரோ அரைலேற்றம்
---------------

ஐதரோ அரைலேற்ற வினையும் ஐதரோவினைலேற்ற வினைக்குரிய சிறப்பு உதாரணமாகும். ஆல்க்கைன் மற்றும் ஆல்க்கீன் அடிமூலக்கூறுகளுக்காக ஐதரோ அரைலேற்ற வினை நிருபிக்கப்படுகிறது. இதற்கு முராய் வினை தொடக்க கால உதாரணமாகும். இவ்வினையில் அசிட்டோபீனோனின் C-H பிணைப்பில் ஆல்க்கீன்கள் உட்புகுத்தப்படுகின்றன. ஓர் அரைல் இடைநிலையை நிலைப்படுத்தும் இடத்தெரிவை கீட்டோ குழு இயக்குகிறது 

 ஒரு முராய் வினை (X = இயக்கும் குழு, குறிப்பாக X = O)..
 

பலேடியம் கார்பாக்சிலேட்டுகள் வினையூக்கியாகச் செயல்படும்போது மின்னணுகவர் அரோமாட்டிக் பதிலீட்டு வினையின் மூலம் Pd(II) அரைல் இடைநிலையைப் பெறுவது ஒரு முக்கியமான படிநிலையாகும் .

மேற்கோள்கள்
-----------

1. ↑   "Hydrovinylation Reactions in Organic Synthesis". *Comprehensive Organic Synthesis II (Second Edition)* **5**. (2014). 1582–1620. DOI:10.1016/B978-0-08-097742-3.00533-4.
2. ↑  Yves Chauvin (2006). "Olefin Metathesis: The Early Days (Nobel Lecture)". *Angew. Chem. Int. Ed.* **45**: 3740–3747. doi:10.1002/anie.200601234.
3. ↑  Murai, Shinji; Kakiuchi, Fumitoshi; Sekine, Shinya; Tanaka, Yasuo; Kamatani, Asayuki; Sonoda, Motohiro; Chatani, Naoto (1993-12-09). "Efficient catalytic addition of aromatic carbon-hydrogen bonds to olefins" (in en). *Nature* **366** (6455): 529–531. doi:10.1038/366529a0. Bibcode: 1993Natur.366..529M. .
4. ↑  Jia, C.; Kitamura, T.; Fujiwara, Y. (2001). "Catalytic Functionalization of Arenes and Alkanes Via C-H Bond Activation". *Acc. Chem. Res.* **34**: 633-639. doi:10.1021/ar000209h.
Waterfall in சில்வர் அருவி, ஸ்டேட் பார்க்வார்ப்புரு:SHORTDESC:Waterfall in சில்வர் அருவி, ஸ்டேட் பார்க்
**இரட்டை அருவி** (*Twin Falls -Oregon*) என்பது அமெரிக்க மாநிலமான ஓரிகானில் உள்ள மரியன் கவுண்டியில் சேலம் நகரின் கிழக்கு முனையில் உள்ள சில்வர் அருவி மாநிலப் பூங்காவில் அமைந்துள்ள ஒரு நீர்வீழ்ச்சி ஆகும். இது மவுண்ட் ஹூட் தேசிய வனப்பகுதி மத்திய சாண்டியம் வனப்பகுதியைச் சந்திக்கும் மேற்கு அடிவாரத்தில் அமைந்துள்ளது. தென் நீர்வீழ்ச்சி, டிரேக் நீர்வீழ்ச்சி, லோயர் சவுத் நீர்வீழ்ச்சி மற்றும் குளிர்கால நீர்வீழ்ச்சி போன்ற பல முக்கிய நீர்வீழ்ச்சிகள் இந்தப் பூங்காவில் அமைந்துள்ளன.

அமைவிடம்
--------

சில்வர் க்ரீக்கின் நார்த் ஃபோர்க்கின் போக்கில் இரட்டை நீர்வீழ்ச்சி உருவாகியுள்ளது. இது பத்து நீர்வீழ்ச்சியின் சில்வர் அருவி மாநிலப் பூங்கா டிரெயிலின் கிழக்குப் பகுதியில் அமைந்துள்ளது. கனியன் டிரெயில் வழியாக நார்த் ஃபால்ஸ் டிரெயில் நோக்கி, மத்திய வடக்கு நீர்வீழ்ச்சி கால் மைல் தூரத்தில் உள்ளது. வசந்த காலத்தில் அது இரண்டு பிரிவுகளாகப் பிரிந்ததால் இதற்கு இரட்டை அருவி எனப் பெயர் வந்தது.

விளக்கம்
--------

இரட்டை நீர்வீழ்ச்சி பத்து நீர்வீழ்ச்சியின் பாதையில் மூன்றாவது சிறிய அருவியாகும். இதனை கனியன் தடத்தின் அதிகாரப்பூர்வ பார்வையிலிருந்து முழுமையாகப் பார்க்க முடியாது. நீர்வீழ்ச்சி ஒரு கோண பசால்ட் லெட்ஜ் மீது இரண்டு பகுதிகளாக விழுகிறது. இந்த அருவி 31 அடிகள் (9 m) திரைச்சீலைகளைப் போன்றது. இரண்டில் தூரத்தில் உள்ள ஒன்று கோடையில் வற்றி அருகிலுள்ள குன்றின் மீது மட்டும் பாய்வதால் இதனைக் காண்பது சாத்தியமற்றது.

மேற்கோள்கள்
-----------

1. ↑  "Twin Falls Marion County, Oregon". *Northwest Waterfall Survey*. 22 May 2017 அன்று பார்க்கப்பட்டது.
2. ↑  "Silver Falls State Park Trail of Ten Falls" (PDF). *Oregon State Parks*. 23 மே 2017 அன்று மூலம் (PDF) பரணிடப்பட்டது. 6 May 2017 அன்று பார்க்கப்பட்டது.
3. ↑  "Twin Falls Hike". OregonHikers.org. 20 May 2017 அன்று பார்க்கப்பட்டது.
**சுவரோவியக் கலை அருங்காட்சியகம்** (Mural Art Museum) இந்தியாவின் கேரள மாநிலத்தில் அமைந்துள்ளது. சுவரோவியக் கலைகளுக்காக அர்ப்பணிக்கப்பட்ட ஒரே அருங்காட்சியகமான இது திருச்சூரில் உள்ள கொல்லங்கோடு அரண்மனையில் அமைந்துள்ளது. 1938 ஆம் ஆண்டில் சிறீமூலம் சித்திரச்சாலை என்ற படத் தொகுப்பு காட்சியகத்தின் ஒரு பகுதியாகத் தொடங்கப்பட்டது. பின்னர் ஒரு தொல்பொருள் அருங்காட்சியகமாக மாற்றப்பட்டு 2009 ஆம் ஆண்டில் புதுப்பிக்கப்பட்டு பொதுமக்களுக்காகத் திறக்கப்பட்டது.

கேரளா முழுவதிலுமிருந்தும் கிடைத்துள்ள சுவரோவியங்கள் மற்றும் வீர கல்லு, கோவில் மாதிரிகள், பனை ஓலைகளில் எழுதப்பட்ட கையெழுத்துப் பிரதிகள், தலைசிறந்த ஆளுமைகளின் உருவச் சிலைகள், மண் பானைகள், நன்னங்காடி (கலசப் புதைகுழிகள்) அடங்கிய பாறைத் தொகுப்பு ஆகியவை பாதுகாக்கப்பட்டுள்ளன. கறுப்பு மற்றும் சிவப்புப் பொருட்கள், கறுப்புப் பொருட்கள் செம்பழுப்பு நிறம் பூசப்பட்ட பொருட்கள், கற்காலக் கருவிகள், சிந்து சமவெளி நாகரிகம் மற்றும் அரப்பா மற்றும் சேரமான் பறம்பு, கொடுங்கல்லூரில் இருந்து அகழ்வாராய்ச்சி செய்யப்பட்ட பொருட்கள் போன்ற அரியவகை புதையல் பொருள்கள் சுவரோவியக் கலை அருங்காட்சியகத்தில் உள்ளன.

மேற்கோள்கள்
-----------

1. ↑  "Mural art museum inaugurated". *தி இந்து*. 2009-02-09. 2009-06-19 அன்று மூலம் பரணிடப்பட்டது. 2012-06-10 அன்று பார்க்கப்பட்டது.
2. ↑  "16th C grave boasts Malabar's Columbus connection". *தி டைம்ஸ் ஆஃப் இந்தியா*. 2012-05-18 அன்று மூலம் பரணிடப்பட்டது. 2012-06-10 அன்று பார்க்கப்பட்டது.
3. ↑  "Mural Art, Thrissur". Kerala Holidays. 2011-12-23 அன்று மூலம் பரணிடப்பட்டது. 2012-06-10 அன்று பார்க்கப்பட்டது.
4. ↑  "Mural Museum inaugurated". Kerala News. 2012-06-10 அன்று பார்க்கப்பட்டது.

புற இணைப்புகள்
--------------

விக்கிமீடியா பொதுவகத்தில்,  
 ***சுவரோவியக் கலை அருங்காட்சியகம்***   
என்பதின் ஊடகங்கள் உள்ளன.
**கல்வி ஆண்டு** (academic year) என்பது பள்ளிகள், கல்லூரிகள் மற்றும் பல்கலைக்கழகங்களில் மாணவர்களுக்கு கல்வி பயிலப்படும் காலத்தை குறிக்கும் ஆண்டாகும். 
கல்வி ஆண்டை முதல் பருவம், இரண்டாம் பருவம் மற்றும் மூன்றாம் பருவம் என மூன்று பருவங்களாக பிரித்து மாணவர்களுக்கு கல்வி பயிற்றுவிக்கிறார்கள். மூன்றாம் பருவம் முடிந்தவுடன் மாணவர்களுக்கு கோடை விடுமுறை விடப்படுகிறது. சில கல்வி நிறுவனங்கள் இரண்டு பருவங்கள் கொண்ட கல்வி ஆண்டை பின்பற்றுகிறது.

ஆஸ்திரேலியா மற்றும் நியுசிலாந்து
--------------------------------

ஆஸ்திரேலியா மற்றும் நியுசிலாந்து நாடுகளில் கல்வி நிலையங்கள், கல்வி ஆண்டை இருபருவங்களாகப் பிரித்து (செமஸ்டர்) கல்வி பயிற்றுவிக்கின்றன.

ஐக்கிய இராச்சியம்
-----------------

பிரிட்டனில் கல்வி ஆண்டு, பொதுவாக மூன்று பருவங்கள் கொண்டது. கல்வி ஆண்டு செப்டம்பர் மாதம் துவங்கி சூலை மாதத்தில் முடிவடைகிறது.

ஐக்கிய அமெரிக்க நாடு
--------------------

ஐக்கிய அமெரிக்க நாட்டில் கல்வி ஆண்டு ஆகஸ்டு அல்லது செப்டம்பர் மாதத்தில் துவங்கி, மே அல்லது சூன் மாதத்தில் முடிவடைகிறது.

### கல்வி நாட்கள்

அமெரிக்காவின் அரசின் பள்ளிக்கூடங்கள், 2007-2008ஆம் கல்வி ஆண்டில் 171 முதல் 184 கல்வி நாட்கள் கொண்டிருந்தது. கல்வி ஆண்டில் செயல்பட வேண்டிய பள்ளி நாட்களும் மற்றும் ஒரு பள்ளி நாளில் நடத்த வேண்டிய கல்விக்கான நேரங்களும் மாநிலத்திற்கு மாநிலம் வேறுபடுகிறது.

இதனையும் காண்க
--------------

* நாட்காட்டி ஆண்டு
* நிதி ஆண்டு

மேற்கோள்கள்
-----------

1. ↑  "Schools and Staffing Survey (SASS) 2007–08". National Center for Education Statistics (NCES).
2. ↑  Mikulecky, M. (March 15, 2013). "Number of Instructional Days/Hours in the School Year" (PDF). Education Commission of the States.
**ஐதீகமாலா** (Aithihyamala) என்பது கேரளா மாநிலத்தில் கோட்டயம் மாவட்டத்தில் வாழ்ந்த கொட்டாரத்தில் சங்குண்ணி (Kottarathil Sankunni) என்பவரால் 18 ஆம் நூற்றாண்டில் எழுதப்பட்ட நாட்டுப்புறவியல் கதையாடல் புத்தகங்களின் தொகுப்பாகும். இவை அனைத்தும் மலையாளம் மற்றும் சமசுகிருதம் போன்ற மொழிகளில் எழுதப்பட்டவையாகும். பொதுவாக இவற்றில் உயிர்கள், புகழ்பெற்ற நபர்கள் மற்றும் சம்பவங்கள், மந்திரவாதிகள் மற்றும் பூமிக்கடியில் உள்ள குபேரனின் அனைத்து செல்வங்களை காக்கும் அழகு மிக்க பெண்கள், யோகக் கலை, நிலப்பிரபுத்துவ ஆட்சியாளர்கள் மற்றும் களரிப்பயிற்று வல்லுநர்கள், ஆயுர்வேதம் பற்றிய தெளிவுகள், அரண்மணையாளர்கள், யானைகள் மற்றும் யானைப்பாகன்கள் மற்றும் தந்திர நிபுணர்கள் பற்றியும் குறிப்பிடப்பட்டுள்ளது. 
இவை எட்டு பாகங்களாகப் பிரிக்கப்பட்டு மொத்தம் 126 புத்தகங்கள் தொகுக்கப்பட்டுள்ளன.

  

இப்புத்தகங்கள் 20-ஆம் நூற்றாண்டுக்கு முன்பு பாஷாபோசினி (Bhashaposhini) என்ற இலக்கிய இதழ் போன்றவற்றில் பிரசுரமானதை தொகுத்துப் பாதுகாக்கப்பட்டு வருகிறது. மிகவும் முக்கியமாக காயங்குளம் கொச்சுண்ணி (Kayamkulam Kochunni), கடமாத்து காதனார் (Kadamattathu Kathanar), மற்றும் 
பன்னிரண்டு குழந்தைகள் பற்றிய பறையிபெற்ற பந்திருகுலம் போன்றவை முக்கியமானவையானகும்.  காயங்குளம் கொச்சுண்ணி என்ற பெயரில் 2018 ஆம் ஆண்டு திரைப்படம் எடுக்கப்பட்டுள்ளது.

மேற்கோள்கள்
-----------

1. ↑  "Retelling culture". articles தி இந்து. 2006-10-01. Archived from the original on 2006-10-10.. பார்த்த நாள்: 2012-02-23.
2. ↑  "Kottarathil Sankunni [കൊട്ടാരത്തില്‍ ശങ്കുണ്ണി / கொட்டாரத்தில் ஶங்குண்ணி / कोट्टारत्तिल् शंकुण्णि]". Cs.nyu.edu. 1937-07-22. 2012-06-09 அன்று மூலம் பரணிடப்பட்டது. 2012-08-13 அன்று பார்க்கப்பட்டது.
**சுபாவதி பசுவான்** (*Subhawati Paswan*) என்பவர் **சுபாவதி தேவி** என்றும் அழைக்கப்படுகிறார். இவர் இந்திய அரசியல்வாதியும் பதினொராவது மக்களவையின் உறுப்பினரும் ஆவார். இவர் இந்திய நாடாளுமன்றத்தின் கீழ் அவையில் பான்சுகான் மக்களவைத் தொகுதியினை பிரதிநிதித்துவப்படுத்துகிறார்.

இளமை
----

சுபாவதி உத்தரப் பிரதேச மாநிலம் கோரக்பூர் மாவட்டத்தில் உள்ள ஜிந்தாபூர் கிராமத்தில் 1952 மே 15 அன்று பிறந்தார்.

தொழில்
------

பான்ஸ்கான் தொகுதி பட்டியல் சாதி பிரிவினருக்கு ஒதுக்கப்பட்டுள்ளது. இத்தொகுதியில் சமாஜ்வாதி கட்சி வேட்பாளராக, சுபாவதி 1996 இந்திய பொதுத் தேர்தலில் பாரதிய ஜனதா கட்சியின் ராஜ் நரேன் பாசிக்கு எதிராக 2,03,591 வாக்குகள் பெற்றார். இவர் பாஜக வேட்பாளரைவிட 4.96% வாக்குகள் கூடுதலாகப் பெற்று வெற்றி பெற்றார். இருப்பினும், 1998 மற்றும் 1999 ஆண்டுகளில் நடைபெற்ற பொதுத் தேர்தல்களில், இவர் முறையே 31.67% மற்றும் 29.23% வாக்குகளைப் பெற்று, பாசியிடம் வெற்றி வாய்ப்பினை இழந்தார். 2004 தேர்தலில் 1,35,499 வாக்குகள் பெற்று மூன்றாவது இடத்திற்குத் தள்ளப்பட்டார். இதற்கு அடுத்து நடைபெற்ற தேர்தல்களில் இவரது மகன் கமலேசு பசுவான் வெற்றி பெற்றார்.

பசுவான் பாஜகவுக்கு மாறி 2012 உத்தரப் பிரதேச சட்டப் பேரவைத் தேர்தலில் பான்சுகான் சட்டமன்றத் தொகுதியில் போட்டியிட்டார். இதே தொகுதியில் பாஜக தலைவர் யோகி ஆதித்யநாத் ஆதரவாளர் ஒருவர் போட்டியிட்டதால் இவர் மூன்றாவது இடத்தைப் பிடித்தார். இவரால் 24,576 வாக்குகளை மட்டுமே பெற முடிந்தது.

தனிப்பட்ட வாழ்க்கை
------------------

சுபாவதி 10 ஏப்ரல் 1970-ல் ஓம் பிரகாசு பசுவானை மணந்தார். இவர்களுக்கு இரண்டு மகன்கள் உள்ளனர்.

மேற்கோள்கள்
-----------

1. ↑  Kanchan Chandra (2016). *Democratic Dynasties: State, Party and Family in Contemporary Indian Politics*. Cambridge University Press. பக். 183. பன்னாட்டுத் தரப்புத்தக எண்:978-1-107-12344-1. .
2. 1 2  "Members Bioprofile: Subhawati Paswan". Lok Sabha. 6 November 2017 அன்று பார்க்கப்பட்டது.
3. ↑  "Statistical Report on General Elections, 1996 to the Eleventh Lok Sabha" (PDF). Election Commission of India. p. 448. 6 November 2017 அன்று பார்க்கப்பட்டது.
4. ↑  "General Elections 2004 - Partywise Comparison for 33-Bansgaon Constituency of Uttar Pradesh". Election Commission of India. 6 November 2017 அன்று பார்க்கப்பட்டது.
5. ↑  "Statistical Report on General Elections, 2004 to the 14th Lok Sabha" (PDF). Election Commission of India. p. 314. 6 November 2017 அன்று பார்க்கப்பட்டது.
6. ↑  "Members Bioprofile: Paswan, Shri Kamlesh". Lok Sabha. 6 November 2017 அன்று பார்க்கப்பட்டது.
7. ↑  "Yogi in full flow: ‘justice for anything that’s anti-Hindu’".. பார்த்த நாள்: 6 November 2017.
8. ↑  "Statistical Report on General Elections, 2012 to the Legislative Assembly of Uttar Pradesh" (PDF). Election Commission of India. p. 622. 6 November 2017 அன்று பார்க்கப்பட்டது.
9. ↑  "Subhawati Devi Affidavit". Election Commission of India. 6 November 2017 அன்று பார்க்கப்பட்டது.
**சுபா சீனிவாசன்**, இந்தியாவின் தமிழ்நாட்டைச் சேர்ந்த பெண் துடுப்பாட்ட வீரராவார், தற்போது ஐக்கிய அரபு எமிரேட்ஸ் நாட்டின் தேசிய துடுப்பாட்ட அணிக்காக விளையாடிவருகிறார்.  ஜூலை 2018 ஆம் ஆண்டில் நடைபெற்ற, 2018 ஐசிசி மகளிர் உலக இருபது20 தகுதிப் போட்டிக்கான ஐக்கிய அரபு எமிரேட்ஸ் அணியில் முதன்முதலாக இவர் இடம் பெற்றுள்ளார்.  தொடர்ந்து 7 ஜூலை 2018 அன்று பெண்கள் பன்னாட்டு இருபது20 போட்டியில் நெதர்லாந்து பெண்கள் தேசிய துடுப்பாட்ட அணிக்கு எதிராக களமிறங்கி விளையாடியுள்ளார்.

ஆரம்ப மற்றும் தனிப்பட்ட வாழ்க்கை
--------------------------------

சுபா, 1980 ஆம் ஆண்டு மார்ச் 8 ஆம் தேதி சென்னையில் பிறந்துள்ளார். சிறுவயதிலிருந்தே தனது இரட்டை சகோதரர் சுந்தருடன் இணைந்து தெருக்களில் மட்டைப்பந்து விளையாடி வந்துள்ள இவர், கல்லூரி நாட்களில் சென்னை பல்கலைக்கழகத்தை பிரதிநிதித்துவப்படுத்தி விளையாடியுள்ளார். மேலும் பத்தொன்பது வயதிற்குட்பட்ட போட்டிகளில் தமிழக மகளிர் அணியிலும் சேர்ந்து விளையாடியுள்ளார். அதே நேரத்தில் விளையாட்டோடு சேர்ந்து படிப்புக்கும் இணையான முக்கியத்துவம் கணினி அறிவியலில் இளங்கலை பட்டம் பெற்றுள்ளார் .

2009 ஆம் ஆண்டில் ஆர் சீனிவாசன் என்பவரைத் திருமணம் செய்துள்ளார் சுபா. இத்தம்பதியருக்கு அக்சயா மற்றும் அக்சரா என்ற இரு குழந்தைகள் இருக்கிறார்கள். குடும்பமாக ஐக்கிய அரபு அமீரகத்தில் வசித்து வருகிறார்கள்.

உள்நாட்டில் விளையாட்டு
----------------------

தமிழ்நாடு பெண்கள் துடுப்பாட்ட அணிக்காக இவரது பத்தொன்பதாம் வயதிலே தேர்வு செய்யப்பட்டுள்ள சுபா, 1999 ஆண்டு முதல் 2003 ஆண்டு வரை, மாநிலங்களுக்கு இடையிலான, மண்டலங்களுக்கு இடையிலான, பல்கலைக்கழகங்களுக்கு இடையேயான மற்றும் ரயில்வேக்கு இடையேயான துடுப்பாட்ட போட்டிகளில் தமிழகத்தின் சார்பாக கலந்து கொண்டு விளையாடியுள்ளார். 2004 ஆம் ஆண்டில்  தமிழ்நாடு அரசுப்பணியாளர் தேர்வாணையம், சுபாவை காவல் துணை ஆய்வாளராக நியமித்தது. சுபா, திருமணம் வரை அந்த பணியில் இருந்துள்ளார்.

மேற்கோள்கள்
-----------

1. ↑  "Subah Srinivasan". *ESPN Cricinfo*. 7 July 2018 அன்று பார்க்கப்பட்டது.
2. ↑  "ICC announces umpire and referee appointments for ICC Women's World Twenty20 Qualifier 2018". *International Cricket Council*. 27 June 2018 அன்று பார்க்கப்பட்டது.
3. ↑  Parineeta, Kanika (23 January 2018). "Interview with UAE’s most experienced player – Subha Srinivasan". *Female Cricket*.. பார்த்த நாள்: 20 September 2020.
4. ↑  "UAE's oldest woman cricketer Subha Srinivasan is a true all-rounder". *Sport 360*. 27 April 2016. 20 September 2020 அன்று பார்க்கப்பட்டது.
**வேங்கன் பெரிய உடையாத் தேவர்** (Vangam Periya Udaya Thevar) என்பவர் (ஆட்சிக் காலம்: கி.பி 1790 -1801) சிவகங்கைச் சீமையை ஆண்ட கடைசி மன்னர் ஆவார். இவர் வேலு நாச்சியாரின் மகளான வெள்ளச்சி நாச்சியாரின் கணவர் ஆவார்.
இவர் சிவகங்கைச் சீமையின் நிலக்கிழார்களில் ஒருவரான சக்கந்தி தேவரது மகனாவார். 
பெண் குழந்தை ஒன்றைப் பிரசவித்த ராணி வெள்ளச்சி நாச்சியார் தனது குழந்தையுடன் திடீரென மரணமுற்றார். இது ஒரு அரசியல் படுகொலை என மக்களால் கருதப்பட்டது. இந்நிலையில் பெரிய மருது சேர்வைக்காரர், தமது பெண்மக்களில் ஒருவரை மன்னருக்கு மணம் செய்து வைத்தார்.

இவர் ஆட்சியின்போது மருது சேர்வைகாரர்களின் அதிகாரமே மேலோங்கி இருந்தது. மருதிருவருக்கும் பிரித்தானிய கிழக்கிந்திய நிறுவனதிக்கிடையிலான போரின் முடிவில் வேங்கன் பெரிய உடையாத் தேவர் 4.10.1801-ம் நாள் காளையார் கோவில் காடுகளில் கண்டுபிடித்து ஆங்கிலேயர்களால் காவலில் வைக்கப்பட்டார். பின்னர் மன்னர் வேங்கன் பெரிய உடையாத் தேவரை ஆங்கிலேயர்கள் பினாங்கு தீவிற்கு நாடு கடத்தினர். அங்கேயே 19. 9. 1802 அன்று மன்னர் காலமானார்.

மேற்கோள்கள்
-----------

1. ↑  எஸ். எம். கமால் (1997). "சீர்மிகு சிவகங்கைச் சீமை". *நூல்*. பசும்பொன் மாவட்ட கலை, இலக்கிய வரலாற்று ஆய்வு மையம்,. p. 112. 3 சூலை 2019 அன்று பார்க்கப்பட்டது.CS1 maint: extra punctuation (link)
**பால்கோ** *(Balco)* என்பது ஒரு நிக்கல்-இரும்பு கலப்புலோகம் ஆகும், நிக்கல் போன்ற வெப்ப கடத்துத்திறனும் அதைவிட இருமடங்கு அதிக மின் தடையும் கொண்டது ஆகும். இது குறைந்த செலவு வெப்பத்தடை உணர்கருவிகள் செய்ய பயன்படுத்தப்படுகிறது. இதுவே இக்கலப்புலோகத்தின் முதன்மையான பயனாகும். 70% நிக்கல் மற்றும் 30% இரும்பு கலந்து இக்கலப்புலோகம் உருவாக்கப்படுகிறது. ஆரிசன் நிறுவனம் இக்கலப்புலோகத்தை ஐட்டம்கோ என்ற பெயரில் விற்பனை செய்கிறது. வெப்பத்தடை உணர்கருவிகள் மின்தடையை வெப்பத்தின் செயலை முன்னறிந்து கொள்ளுமாறு மாற்றியமைத்து ஒரு வெப்பநிலைமானியைப் போல பயன்படுகின்றன. 

பால்கோ கலப்புலோகத்தின் வெப்பநிலை குணகம் 0. 00518 ஆகும். கிட்டத்தட்ட தூய நிக்கல் உலோகத்தின் வெப்ப குணகத்திற்கு 0.00672 இணையாக ஆனால் சிறப்பான நேரியல்புடன் காணப்படுகிறது. இயந்திரரீதியாக வலுவானதாகவும் சிறிதளவு அரிப்பை எதிர்க்கும் தன்மையையும் இது பெற்றுள்ளது. 

வெப்பத்தடை உணர்கருவி தனிமங்களில் பிளாட்டினம் பரிந்துரைக்கப்படுகிற்து. விலை ஒரு புறமிருந்தாலும் அதன் தாழ் வெப்பநிலை குணகத் தடை மதிப்பு (.00385) இங்கு முக்கியத்துவம் பெறுகிறது. மேலும் நீண்ட நிலைத்தன்மையும், மீள்பயன்பாடும் கூடுதல் காரணங்களாகும்.

இவற்றையும் காண்க
----------------

* வெப்பமானி

மேற்கோள்கள்
-----------

1. ↑  *Selecting a Temperature Sensor*, 2012-01-26 அன்று மூலம் பரணிடப்பட்டது, 2012-05-31 அன்று பார்க்கப்பட்டது
**கல்லூர் சிவலோகநாதர் சுவாமி கோயில்** தமிழ்நாட்டில் தஞ்சாவூர் மாவட்டம், கல்லூர் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் மூன்றாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சிவலோகநாத சுவாமி, சிவலோகநாயகி சன்னதிகளும், விநாயகர், தட்சிணாமூர்த்தி, சுப்ரமணியன், மகாலட்சுமி, துர்க்கை, சண்டீகேஸ்வரர், சரஸ்வதி, அர்த்தநாதீஸவரர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. ஆடி மாதம் முக்கிய திருவிழா நடைபெறுகிறது. பங்குனி, வைகாசி மாதம் திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**சுபாசு சந்திரா** (Subhash Chandra 30, நவம்பர் 1950) என்பவர் இந்திய ஊடகப் பெரும் தொழிலதிபர் ஆவார். எஸ்செல் என்னும் குழுமத்தின் தலைவர். ஜீ தொலைக் காட்சியைத் தொடங்கி அதன் தலைவராக இருந்தவர்.

பணிகள்
------

அரியானா மாநிலத்தில் பிறந்த இவர். ஜீ தொலைக்காட்சி நிறுவனத்தை 1992 இல் தொடங்கினார். உல்லாசப் பூங்காக்கள், லாட்டரி சீட்டுகள், திரைப்பட அரங்குகள் போன்ற தொழில்களிலும் ஈடுபட்டார் 2009 இல் டிஎன்ஏ என்ற செய்தித்தாளையும் தொடங்கினார்.
2016 சூன் திங்களில் மாநிலங்களவை உறுப்பினராகப் பதவி ஏற்றார். தன்வரலாறு நூலை சுபாசு சந்திரா எழுதியுள்ளார். இந்நூலை இந்திய பிரதமர் நரேந்திர மோடி வெளியிட்டார்.

விருதுகள்
---------

கிழக்கு லண்டன் பல்கலைக்கழகத்தில் மதிப்புறு முனைவர் பட்டம் இவருக்கு வழங்கப்பட்டது.
எம்மி விருது, கனடா இந்திய அறக்கட்டளை வழங்கிய சான்சலனி குளோபல் இந்தியன் விருது ஆகியனவும் இவருக்குக் கிடைத்தன.

மேற்கோள்
--------

1. ↑  "Subhash Chandra wins RS seat as 12 Cong votes were rejected due to 'wrong pen'". ஹிந்துஸ்தான் டைம்ஸ். 12 June 2016. 13 June 2016 அன்று பார்க்கப்பட்டது.
2. ↑  "Dr Subhash Chandra takes oath as Rajya Sabha member". *dnaindia.com*. 4 August 2016. .
3. ↑
4. ↑  "காப்பகப்படுத்தப்பட்ட நகல்". 2016-11-13 அன்று மூலம் பரணிடப்பட்டது. 2016-11-04 அன்று பார்க்கப்பட்டது.
5. ↑
**பால் ஹெரௌல்ட்** ( Paul(**Louis-Toussaint**)Héroult, 10-4-1863 – 9-5-1914): பிரான்சு நாட்டைச் சேர்ந்த அறிவியலாளர். மின்னாற்பகுப்பு முறையில் அலுமினியத்தைப் பிரித்தெடுத்தவர். மின்எஃகு உலையைக் கண்டறிந்தவர்.

இளமையும் கல்வியும்
------------------

பால் ஹெரௌல்ட், பிரான்சு நாட்டில் தரி-ஹார்கோர்ட்டில் உள்ள கால்வீடாசு என்ற இடத்தில் ஏப்ரல் 10, 1863 அன்று, பிறந்தார். இவரது தந்தை பேட்ரைஸ் ஒரு தோல்பதனிடுதல் தொழிலில் ஈடுபட்டிருந்தார்.
பள்ளி நேரம் முடிந்தபிறகு தன்னுடைய தந்தையின் நண்பரான பெல்லியார் என்ற வழக்குரைஞர் வீட்டிற்குச் சென்று அவர் வைத்திருந்த நூலகத்தில் உள்ள, அறிவியல் கண்டுபிடிப்புகள் மற்றும் ஆய்வுகள் தொடர்பான நூல்களை பால் ஹெரௌல்ட் விரும்பிப்படிப்பார். அப்பொழுது கிளயர் டிவில்லி எழுதிய "அலுமினியம், பண்புகள், தயாரிப்பு மற்றும் பயன்கள்" என்ற நூலைப் படிக்க நேரிட்டது. அப்பொழுது முதலே அவருக்கு அலுமினியத்தின் மீது ஒரு ஈடுபாடு ஏற்பட்டது

தனது 19 ஆவது வயதில் புகழ்மிக்க 'எகோல் டெஸ் மைன்ஸ்'(ecole des Mines) கல்லூரியில் மாணவராகச் சேர்ந்தார். அங்கு வேதியல் பேராசிரியருடன் நல்லுறவை, நட்பை ஏற்படுத்திக் கொண்டார். அலுமினியம் சேர்மங்களை மின்னாற்பகுத்தலுக்கு உட்படுத்தி பல்வேறு சோதனைகளை மேற்கொண்டார். மற்ற பாடங்களில் ஆர்வம் காட்டாததால், முத்லாம் ஆண்டில் தோல்வியைத் தழுவினார். அதனால் கல்லூரியிலிருந்து வெளியேற்றப்பட்டர்.

ஆய்வுப்பணிகள்
-------------

பால் ஹெரௌல்ட்டின் சிலை
1883-ல் அவரது தந்தையின் மறைவுக்குப் பிறகு அவர் கவனித்து வந்த தோல் பதனிடும் தொழிலை மேற்கொள்ள வேண்டிவந்தது. ஆனாலும் தோல் பதனிடும் கட்டடத்திலும், தன்னுடைய அலுமினியம் தொடர்பான ஆய்வுகளை மேற்கொண்டார். தனது தாயிடம் 50,000 பிராங்குகள் பெற்றுக்கொண்டு ஆய்வுக்குத் தேவையான மின்சார மோட்டாரை வாங்கினார். அலுமினிய ஆக்சைடை மின்சாரம் கொண்டு ஒடுக்கும்போது அலுமினியம் மிகச் சிறிதளவே கிடைத்தது. 1886-ல் உருகிய கிரியோலைட்டுடன் அலுமினாவைச் சேர்த்து மின்சாரம் பாய்ச்சி, அலுமினியத்தை வெற்றிகரமாகப் பிரித்தெடுத்தார். தனது 23-ஆம் வயதில் இச்சாதனையை நிகழ்த்திய பால் ஹெரௌல்ட் உடனடியாகக் காப்புரிமைக்கு விண்ணப்பித்தார்.

ஹால்-ஹெரௌல்ட் முறை
------------------

இதே ஆண்டில் அமெரிக்காவின் சார்லஸ் மார்ட்டின் ஹால் என்பவரும் இதே முறையில் அலுமினியத்தைப் பிரித்தெடுத்தார். மார்ட்டின் ஹால் மற்றும் பால் ஹெரௌல்ட் இருவரிடையே ஏற்பட்ட ஒப்பந்தத்தின் படி இவர்கள் இருவரும் கண்டறிந்த, அலுமினியத்தைப் பிரித்தெடுக்கும் முறை ஹால்-ஹெரௌல்ட் முறை என, இருவரின் பெயராலேயே அழைக்கப்படுகிறது.

ஹால்-ஹெரௌல்ட் முறை அறிமுகப்படுத்தப்பட்டதும் அலுமினியத்தின் விலை 299 மடங்கு குறைந்தது. ஒரு பவுண்டு அலுமினியம் 12 டாலர்கள் என்று இருந்தது, 18 சென்டாகக் குறைந்தது. இதனால் ஹால் மற்றும் ஹெரௌல்ட்டின் புகழ் ஓங்கியது.

மறைவு
-----

அமெரிக்காவில் பல்வேறு தொழில் குழுமங்களுக்குத் தொழில்நுட்ப ஆலோசகராகச் செயல்பட்டார். 1900-ஆம் ஆண்டில் மின்வில் உலையைக் (electric arc furnace) கண்டறிந்தார். தன்னுடைய 51-ஆம் வயதில் மறைந்தார்.

மேற்கோள்கள்
-----------

1. 1 2 3
2. ↑   Louis Touissant Heroult | Biography
3. ↑  ஆர். வேங்கடரமணன், முழுமை அறிவியல் உதயம், மார்ச், 2012 இதழ்.

வெளியிணைப்புகள்
---------------

* Paul Héroult, Charles M. Hall, and Julia Brainerd Hall
* 
* World of Invention on Paul Louis Touissant Heroult
* பரணிடப்பட்டது 2012-06-05 at the வந்தவழி இயந்திரம்